钦定古今图书集成/理学汇编/学行典/第152卷 > 司马黎耕〈史记作司马耕〉
## 钦定古今图书集成/理学汇编/学行典/第152卷 > 司马黎耕〈史记作司马耕〉

按《家语》七十二弟子解，“司马黎耕，宋人，字子牛。牛为
性躁，好言语，见兄桓魋行恶，牛尝忧之。”

按《史记仲尼弟子列传》：“司马耕，字子牛。牛多言而躁，
问仁于孔子，孔子曰：‘仁者，其言也讱’。曰：‘其言也讱，斯
可谓之仁乎’？子曰：‘为之难，言之得无讱乎’？问君子，子
曰：‘君子不忧不惧’。曰：‘不忧不惧，斯可谓之君子乎’？子
曰：‘内省不疚，夫何忧何惧’！”

按《阙里志》：“司马耕，唐赠向伯，宋封绥阳侯